Baybay Davis
Ti BaybayDavis ket ti maysa a lugar ti baybay iti igid ti aplaya ti Daya nga Antartika iti pagbaetan ti Laud a Samang ti Yelo iti laud ken ti Samang ti Yelo Shackleton iti daya,[1] owenno ti pagbaetan ti 82° ken 96°D. Ti nagan a "Baybay Davis" ket kaaduan nga agparang kadagiti mangidada a turay ti pabaak ti heograpiaulo a kas ti maika-10 nga edision ti World Atlas fti 2014 manipud iti National Geographic Society ken ti maika-12 nga edision ti Times Atlas of the World ti 2014, ken saan a kasla iti naisingasing a nagnagan ti kaarubana a bagi ti danum a kas ti insingasing ti Ruso a nagan ti "Baybay Kooperasion" iti laud. Segun ti Nalatak nga Ensiklopedia ti Sobiet, daytoy ket gumay-at iti 87°D aginggana ti 98°D, ken a ginggana iti 1,300 a metmetro iti kaadalem.[2] Ti kalawan ket naited laeng a kas 21,000 km.[3] Dagiti dadduma pay a turay a kas ti National Geographic ket mangidesignado daytoy iti basbassit a gay-at.
Daytoy ket adda iti aplaya ti Daga Prinsesa Isabel (adda laeng idiay ti Aplaya ti Leopold ken Astrid), Daga Kaiser Wilhelm II, ken Daga Reina Mary, amin dagiti sektor ti Teritorio ti Antartiko ti Australia.
Ti saan idi a naaprobaran a burador ti maikapat nga edision ti 2002 Limits of Oceans and Seas ti 2014 ket mangilasin a ti Golpo Tryoshnikova ket mabirukan idiay akin-abagatan a parte ti Baybay Davis.[4]
Agarup a 55 km iti aplaya ti Daga Reina Mary ket mabirukan ti Isla Drygalski. Ti [Estasion Mirny]] ti Rusia ket naipatakder idiay aplaya ti Daga Reina Mary idi 1956. Ti Glasier Roscoer ket agayus idiay akindaya a parte ti Bayaby Davis. Iti asideg ti aplayana ket ti Bigelow Rock aken ti Is-isla Gillies.
Daytoy ket nadiskobre iti Ekspedision ti Antartiko ti Australia (1911–14) manipud iti Aurora. Ninaganan daytoy babaen ni Apo Douglas Mawson para kenni Kapitan J.K. Davis, ti master ti Aurora ken ti maikadua nga agbilbilin iti ekspedision.[1]
Dagiti nagibasaranUrnosen
- ^ a b USGS Geographic Names Information System, Antarctica Data, Davis Sea
- ^ Great Soviet Encyclopedia: Baybay Davis
- ^ Gazetteer «About countries»: Baybay Davis
- ^ "IHO PUBLICATION S-23, Limits of Oceans and Seas, Draft 4th Edition". International Hydrographic Organisation. 2002. Naala idi 22 Enero 2002.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn nno_Latn shn_Mymr eng_Latn eng_Latn